El Castell de Sant Quintí és un edifici de Sant Quintí de Mediona (Alt Penedès) declarat bé cultural d'interès nacional. Fortalesa documentada al , tot i que segurament fou construïda durant la Guerra de Successió, després de ser incendiat el poble de Sant Quintí (1714). Formà part de la baronia de Mediona i per tant dels vescomtes de Cardona. El castell de Sant Quintí està situat dalt d'un turó proper al nucli urbà i al costat del cementiri. És un recinte de planta quadrada, amb una torre de secció quadrada en un extrem i diverses construccions posteriors annexes. Encara es poden veure els contraforts. Els seus murs són fets amb carreus de mides i disposició irregular.